b'\n_START_ARTICLE_\nMarijan Dermastia\n_START_SECTION_\n\xc5\xbdivljenjepis\n_START_PARAGRAPH_\nKot \xc5\xa1tudent je sodeloval v naprednem gibanju in \xc5\xbee leta 1930 postal \xc4\x8dlan Komunisti\xc4\x8dne partije Jugoslavije. Diplomiral je leta 1934 in doktoriral 1936 na Pravni fakulteti v Ljubljani. Od leta 1941 je sodeloval v NOB. Maja meseca 1941 je postal \xc4\x8dlan vojnega komiteja za kamni\xc5\xa1ko okro\xc5\xbeje, po vstaji pa komandant Kamni\xc5\xa1kega bataljona. Pozimi 1941 - 1942 je bil funkcionar VOS, nato komandant Dolenjskega odreda, 5. grupe odredov, Tom\xc5\xa1i\xc4\x8deve in Cankarjeve brigade ter relejnih postaj Slovenije; bil je tudi na\xc4\x8delnik za zveze v \xc5\xa1tabu 7. korpusa. Nazadnje je do 1946 opravljal funkcijo na\xc4\x8delnika \xc5\xa1taba KNOJ. Bil je rezervni polkovnik JLA._NEWLINE_Po osvoboditvi je bil generalni direktor dr\xc5\xbeavnega zavarovalnega zavoda v Beogradu, generalni guverner Narodne banke FLRJ, pomo\xc4\x8dnik zveznega ministra za finance, generalni direktor Narodne banke LRS, predsednik OLO Ljubljana, \xc4\x8dlan IS republi\xc5\xa1ke skup\xc5\xa1\xc4\x8dine in republi\xc5\xa1ki sekretar za blagovni promet ter generalni direktor Jugoslovanske zavarovalne skupnosti in Skupnosti jugoslovanskih \xc5\xbeeleznic v Beogradu. Med letoma 1954 in 1960 je bil predsednik Mestnega sveta Ljubljane (\xc5\xbeupan mesta).'